Държавен вестник, бр. 66, 2009 г., стр. 83

БРОЙ  66 	
Д Ъ Р Ж А В Е Н  В Е С Т Н И К 	
СТР.  83  
(6) Списъците с допуснатите и недопуснатите 
кандидати се поставят на общодостъпно място 
в сградата на прокуратурата и се публикуват 
в интернет страницата (ако има такава) не 
по-късно от 7 дни след изтичане на срока за 
подаване на заявленията за участие в конкурса.
(7) На недопуснатите кандидати се съобщават 
писмено съображенията за отказа.
(8) Недопуснатите кандидати могат да пода­
дат възражение до съответния административен 
ръководител на прокуратура в 7-дневен срок от 
съобщението. В 3-дневен срок ВСС, съответно 
ръководителят, се произнася с окончателно 
решение.
Чл. 115. (1) Когато няма допуснати кандидати 
административният ръководител  –  с писмена 
заповед, прекратява конкурсната процедура.
(2) Конкурсът се провежда по обявения начин 
и когато допуснатият кандидат е само един.
Чл. 116. (1) Въз основа на проведения конкурс 
комисията класира до трима от кандидатите, 
получили най-висок резултат.
(2) Резултатът от конкурса се съобщава на 
участващите в него лица в 3-дневен срок от 
провеждането му.
Чл. 117. (1) В 7-дневен срок от приключ­
ване на конкурса комисията представя на 
административния ръководител протокол от 
проведения конкурс и документите на класи­
раните кандидати.
(2) Трудовото правоотношение възниква с 
лицето, класирано на първо място в конкурса.
(3) По възникване на трудовото правоотно­
шение се прилагат разпоредбите на Кодекса 
на труда.
Чл. 118. На назначения служител се връчва 
лично срещу подпис индивидуална длъжностна 
характеристика, съобразена с утвърдените ти­
пови длъжностни характеристики на съдебните 
служители.
Раздел IІ
Задължения на съдебните служители
Чл. 119. (1) Съдебният служител е длъжен 
да изпълнява задълженията си добросъвестно и 
точно съобразно длъжностната му характерис­
тика и Етичния кодекс, одобрен от Висшияеги
 съдебен съвет.
(2) Работното време на съдебните служите­
ли е от 8,30 до 17,00 ч. с половин час обедна 
почивка.
(3) Съдебните служители са длъжни да 
спазват установеното работно време и да го 
използват за изпълнение на възложените им 
задачи.
(4) Допълнителни задължения могат да се 
възлагат на съдебния служител временно – до 
45 работни дни в годината, при служебна не­
обходимост. 
(5) При служебна необходимост съдебният 
служител е длъжен да изпълнява служебните 
си задължения и в извън работното време.
Чл. 120. (1) Съдебните служители са длъжни 
да пазят като служебна тайна сведенията, които 
са им станали известни в кръга на службата и 
засягат интересите на гражданите, на юриди­
ческите лица и на държавата.
(2) Съдебните служители са политически 
неутрални при изпълнение на служебните си 
задължения.
Чл. 121. (1) При изпълнение на служебните 
си задължения и в обществения живот съдебните 
служители трябва да имат поведение, което да 
не уронва престижа на съдебната власт.
(2) Съдебните служители са длъжни да 
изпълняват служебните си задължения в де­
лово облекло и да носят табелка с името и 
длъжността си.
Раздел III
Права на съдебните служители
Чл.  122. (1) Съдебните служители имат 
право да получават по установения за това ред 
заплата, определена за заеманата длъжност.
(2) Висшият съдебен съвет издава класифи­
катор на длъжностите в администрацията, в 
който се определят наименованията на длъж­
ностите, минималната образователна степен 
и други изисквания за съответната длъжност, 
възнаграждението за длъжността, ранг за длъж­
ността и възнаграждението за ранг.
Чл. 123. При изпълнение на служебните си 
задължения в почивни и празнични дни по 
разпореждане на съответния административен 
ръководител съдебният служител получава до­
пълнително възнаграждение в размер, определен 
от Висшия съдебен съвет.
Чл. 124. Съдебните служители имат право 
на платен годишен отпуск и на допълнителен 
платен годишен отпуск за работа в извънра­
ботно време и за изпълнение на допълнителни 
задължения в размери, определени от Висшия 
съдебен съвет.
Чл. 125. На съдебните служители се изплаща 
всяка година сума за делово облекло в размер 
до две средномесечни заплати на заетите в 
бюджетната сфера.
Чл. 126. Съдебен служител, придобил пра­
во на пенсия за осигурителен стаж и възраст, 
при освобождаване от длъжност има право 
на еднократно парично обезщетение в размер 
на толкова брутни месечни възнаграждения, 
колкото прослужени години има в органите на 
съдебната власт, но не повече от десет брутни 
месечни възнаграждения.
Чл. 127. (1) Задължителното обществено и 
здравно осигуряване на съдебния служител се 
извършва за сметка на бюджета на съдебната 
власт.
(2) Съдебните служители задължително 
се застраховат срещу злополука за сметка на 
бюджета на съдебната власт и имат право на 
ежегоден профилактичен медицински преглед.